**Nomas līgums Nr. 7.12/ /2021**

Siguldā, 2021.gada \_\_\_\_\_\_

**Dabas aizsardzības pārvalde**, Reģ.Nr.90009099027, tās ģenerāldirektora Andreja Svilāna personā, kas rīkojas, pamatojoties uz Ministru kabineta 2009.gada 2.jūnija noteikumu Nr.507 “Dabas aizsardzības pārvaldes nolikums” 8.2.apakšpunkta pamata (turpmāk – Iznomātājs), no vienas puses, un

**\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_ (nosaukums, reģistrācijas nr., pārstāvja vārds, uzvārds, amats, kurš rīkojas uz statūtu/pilnvaras pamata) (turpmāk – Nomnieks) no otras puses, kopā saukti – Puses un katrs atsevišķi - Puse,

ievērojot to, ka Iznomātājs nodrošina Vides aizsardzības un reģionālās attīstības ministrijas (turpmāk – VARAM) valdījumā esošo valsts nekustamo īpašumu pārvaldīšanu, pamatojoties uz VARAM un Iznomātāja 2017.gada 14.novembra pārvaldīšanas līgumu (reģistrācijas Nr. 7.8/39/2017-P), pamatojoties uz Iznomātāja organizētās rakstiskās izsoles “\_\_\_\_\_\_\_\_\_\_\_” rezultātiem (Rakstiskas izsoles komisijas sēdes protokols Nr.\_\_\_\_), izsakot savu brīvi radušos gribu, bez maldības, spaidiem un viltus, noslēdz līgumu (turpmāk – Līgums) par sekojošo:

1. Līguma priekšmets
   1. Iznomātājs nodod un Nomnieks pieņem lietošanā īpašuma ar kadastra Nr. 42465050005 - vējdzirnavas ar kadastra apzīmējumu 42460050083004, (turpmāk – **Ēka**), zemes vienības ar kadastra apzīmējumu 42460050083 (adrese “Vējdzirnavas”, Drabešu pagasts, Amatas novads) daļu 1200 m2 platībā, kas ietilpst privātpersonai piederošā nekustamajā īpašumā ar kadastra numuru 42460050083 (turpmāk – **Zemesgabals**), un uz tās esošās inženierbūves - auto stāvlaukumu, ieejas laukumu, akmens bruģa laukumu ap Ēku ar iestrādātiem fasādes apgaismojuma elementiem, slitu, informatīvos stendus (3gb.) un tualeti cilvēkiem ar īpašam vajadzībām, (turpmāk – **Infrastruktūra**), un galdu ar diviem soliem, velo statīvu, atkritumu urnu, zibens uztvērēju/novedēju, (turpmāk – **Kustama manta**).

Zemesgabals, Ēka, Infrastruktūra un Kustama manta turpmāk kopā saukti – **Objekts “Vējdzirnavas”.**

* 1. Ēka ar kadastra apzīmējumu 42460050083004 ir valsts aizsargājamais kultūras piemineklis Nr. 6231 un atrodas uz zemes vienības ar kadastra nr. 42460050083 (turpmāk – Zemes vienība), kas ierakstīta Drabešu pagasta zemesgrāmatas nodalījumā Nr. 368. Iznomātājs ir noslēdzis spēkā esošu zemes nomas līgumu Nr.7.12/237/2020 un vienošanos Nr.7.12/232/2021 (abi kopā turpmāk – Zemes nomas līgums) ar Zemes vienības īpašnieku.
  2. Objekta iznomāšanas mērķis – tūrisma, kultūras mantojuma, Vidzemes maizes cepšanas tradīciju, vides izglītības, dabas aizsardzības funkciju nodrošināšanai Gaujas Nacionālajā parkā.
  3. Iznomātājs nodod un Nomnieks pieņem Objektu, ne vēlāk kā 7 (septiņu) darba dienu laikā no Līguma spēkā stāšanās dienas, ar nodošanas-pieņemšanas aktu, kas pievienojams Līgumam un atzīstams par neatņemamu tā sastāvdaļu. Pēc abpusējas parakstīšanas nodošanas-pieņemšanas akts tiek pievienots kā Līguma pielikums un kļūst par Līguma neatņemamu sastāvdaļu.
  4. Objekts Nomniekam ir ierādīts un zināms, un Nomnieks to pieņem tādā stāvoklī, kādā tas ir Objekta nodošanas-pieņemšanas akta parakstīšanas brīdī.

1. **Līguma termiņš**
   1. Līgums stājas spēkā ar tā parakstīšanas brīdi un ir spēkā 5 (piecus) gadus.
2. **Maksājumi un līgumsods**
   1. Nomas maksa par Objekta lietošanu ceturksnī ir 312,18 EUR (*trīs simti divpadsmit euro un astoņpadsmit centi*), tajā skaitā:

* nomas maksa bez pievienotā vērtības nodokļa – **64,50 EUR** (*sešdesmit četri euro un 50 centi*);
* pievienotās vērtības nodoklis 54,18 EUR (*piecdesmit četri euro un astoņpadsmit centi*).
  1. Papildus nomas maksai Nomniekam ir jāmaksā pēc Iznomātāja piestādītā rēķina:
     1. nekustamā īpašuma nodoklis, ja tas Iznomātājam jāmaksā;
     2. neatkarīga tirgus vērtētāja atlīdzības kompensācija par tirgus nomas maksas noteikšanu 484,00 EUR (*četri simti astoņdesmit četri eiro, 00 centi*) apmērā, tajā skaitā pievienotās vērtības nodoklis);
     3. apdrošināšanas izmaksu kompensāciju;
     4. Iznomātāja iznomātā zemes gabala (turpmāk - Zemes gabals), kas ietilpst Zemes vienībā ar kadastra numuru 42460050083, ar kadastra apzīmējumu 42460050083 (adrese “Vējdzirnavas”, Drabešu pagasts, Amatas novads) daļas 0,12 ha platībā, uz kura atrodas Objekts, nomas maksas kompensāciju 5% no iznomātā Zemes gabala kadastrālās vērtības gadā, saskaņā ar Zemes vienības īpašnieka un Iznomātāja starpā noslēgto Zemes nomas līgumu un Vienošanos. Gadījumā, ja zemes nomas līgumā noteiktā nomas maksa šī Līguma darbības laikā tiek mainīta, tad Iznomātājs par to paziņo Nomniekam un Puses vienojas par šajā apakšpunktā noteiktās kompensācijas apmēra atbilstošām izmaiņām. Ja Nomnieks nepiekrīt šajā punktā noteiktās kompensācijas apmēra maiņai, tad tas ir tiesīgs lauzt Līgumu šajā Līgumā noteiktajā kārtībā.
  2. Nomniekam ir pienākums noslēgt pašam līgumu un apmaksāt rēķinus tieši pakalpojumu sniedzējiem par atkritumu izvešanu un par elektroenerģijas lietošanu.
  3. Nomnieks maksā Iznomātājam nomas maksu un pārējos saskaņā ar šo Līgumu Iznomātājam pienākošos maksājumus, par katru ceturksni līdz ceturkšņa pirmā mēneša 30.datumam, šī maksājumu veikšanai nepieciešamo naudas summu iemaksājot Iznomātāja norēķinu kontā Valsts kasē, kods TRELLV22, kontsLV75TREL2210650029000. Samaksu par Līguma 3.2.2.punktā noteiktajiem maksājumiem Nomnieks veic kopā ar pirmo maksājumu. Samaksu par Līguma 3.2.1; 3.2.3; 3.2.4 punktos noteiktajiem maksājumiem Nomnieks veic pēc Iznomātāja izrakstītā rēķina saņemšanas rēķinā norādītajā termiņā.
  4. Līdz katra ceturkšņa 1.mēneša 15.datumam Iznomātājs izraksta rēķinu/-us par maksājamo nomas maksu un saskaņā ar Līgumu Iznomātājam pienākošajiem papildu maksājumiem par kalendāro ceturksni. Rēķini tiek izsniegti/nosūti Nomniekam uz Nomnieka šajā Līgumā norādīto elektronisko pasta adresi. Ja Nomnieks dažādu apstākļu dēļ nav saņēmis šajā punktā minēto rēķinu/us 5 (piecu) dienu laikā pēc datuma, kad tam bija jābūt nosūtītam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā. Ja Nomnieks nav iesniedzis šajā punktā noteiktos iebildumus par rēķina nesaņemšanu, tas vēlāk nevar atsaukties uz rēķina nesaņemšanu kā pamatojumu maksājuma kavējumam*.*
  5. Ja Nomnieks noteiktajā termiņā pilnībā neizpilda Līguma 3.1. un 3.2. punktos minētās saistības, tad Nomnieks Iznomātājam maksā kavējuma procentus 0.1% apmērā no savlaicīgi nesamaksātās summas, par katru nokavēto maksājuma dienu.
  6. Visi Nomnieka veiktie maksājumi vispirms tiek ieskaitīti procentu samaksā un tikai pēc tam pamatparāda dzēšanā.
  7. Līgumsoda samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.
  8. Iznomātājam ir tiesības, nosūtot Nomniekam rakstisku paziņojumu, vienpusēji mainīt nomas maksas apmēru bez grozījumu izdarīšanas Līgumā:
     1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
     2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
     3. reizi gadā nākamajam nomas periodam, ja ir mainījušies Objekta plānotie pārvaldīšanas izdevumi;
     4. ja normatīvie akti paredz citu nomas maksas apmēru vai nomas maksas aprēķināšanas kārtību.
  9. Iznomātājam ir tiesības nemainīt nomas maksas apmēru Līguma 3.9. punktā minētajos gadījumos, ja nomas maksas palielinājums gadā ir mazāks nekā attiecīgā paziņojuma sagatavošanas un nosūtīšanas izmaksas.

**4. Iznomātāja pienākumi un tiesības**

* 1. Iznomātājs apņemas Līguma darbības laikā nepasliktināt Nomnieka lietošanas tiesības uz Objektu vai jebkādu daļu no tā un apņemas netraucēt Nomnieku lietot to, izņemot Līgumā noteikto.
  2. Iznomātājam, netraucējot Nomniekadarbību, ir tiesības pārliecināties, vai Nomnieks ievēro visas ar šo Līgumu uzņemtās saistības un vai Objekta lietošana atbilst Līgumā norādītajiem mērķiem, kā arī veikt Objekta vispārēju apskati un pārbaudīt remonta nepieciešamību Objektā. Iznomātājs ir tiesīgs veikt apskati pēc nepieciešamības - par to informējot Nomnieku.
  3. Iznomātājs nodrošina Ēkas apdrošināšanu.
  4. Iznomātājam ir tiesības bez maksas izmantot Objektu vides izglītību funkciju īstenošanai, t.sk. publiskiem pasākumiem, semināriem un konferencēm.
  5. Iznomātājs nav atbildīgs par pārtraukumiem apgādē ar elektroenerģiju.
  6. Iznomātājam nav pienākums atlīdzināt Nomniekam nekādus tā izdarītos uzlabojumus un labiekārtošanas darbus, ja vien par to iepriekš nav bijusi rakstiska vienošanās ar Iznomātāju.
  7. Iznomātājam ir tiesības iekļūt Objektābez iepriekšēja brīdinājuma un saskaņošanas ar Nomnieku.
  8. Pēc Līguma izbeigšanās saņemt no Nomnieka Objektu ne sliktākā stāvoklī, kādā tas tika pieņemts nomā (izņemot normālu Objekta dabiskās nolietošanās pakāpi), bet, ja, Objekta stāvoklis ir pasliktinājies, Nomniekam ir jāveic Objekta remonts, atjaunojot to iepriekšējā stāvoklī, vai jāapmaksā Iznomātājam atjaunošanas izmaksas.
  9. Pēc Līguma izbeigšanās Iznomātājam ir tiesības pieprasīt Nomniekam likvidēt visas izmaiņas vai papildinājumus Objektā, kas tika veikti bez Iznomātāja rakstiskas atļaujas. Iznomātāja piekrišanas gadījumā likvidācija var tikt aizstāta ar naudas kompensāciju, kuras lielumu nosaka Iznomātājs.
  10. Iznomātājs nav atbildīgs par zaudējumiem, kas radušies Nomniekam, ja tas nav ievērojis ugunsdrošības normas, būvniecības, būvniecības drošības, komunikāciju lietošanas un uzturēšanas noteikumus. Iznomātājs nav atbildīgs par zaudējumiem, kas radušies Nomniekam vai trešajām personām, paša Nomnieka, tā darbinieku, pilnvaroto vai trešo personu darbības vai bezdarbības rezultātā.

**5. Nomnieka pienākumi un tiesības**

* 1. Nomnieka pienākums ir godprātīgi pildīt šajā Līgumā, normatīvajos aktos noteiktos pienākumus, precīzi laikā un pilnīgi norēķināties ar Iznomātāju par Objekta lietošanu, kā arī veikt citus maksājumus, kas noteikti šajā Līgumā.
  2. Nomnieks ir tiesīgs izmantot Objektu atbilstoši tiem mērķiem un noteikumiem, kādiem tas iznomāts.
  3. Nomniekam ir pienākums uzturēt Objektu labā vizuālā un tehniskā stāvoklī.
  4. Nomnieks nodrošina regulāru Objekta uzkopšanu un sanitāro tīrību par saviem līdzekļiem.
  5. Nomniekam ir pienākums nepieciešamības gadījumā nodrošināt pašam elektriķa un citu speciālistu pakalpojumus, kas saistīti ar Ēkas funkcionalitātes nodrošināšanu.
  6. Nomniekam ir jāievēro Objektās tīrība, sanitārās, drošības tehnikas un ugunsdrošības, vides aizsardzības noteikumi, kā arī jānodrošina Objekta drošu izmantošanu, to ekspluatācijas noteikumu ievērošanu un nokļūšanu līdz tām.
  7. Nomnieks ir atbildīgs par postījumiem, kas Objektā nodarīti Nomnieka, tā pilnvaroto personu vai darbinieku vainas vai nolaidības dēļ. Avārijas situācijas gadījumā Nomniekam jārīkojas patstāvīgi, veicot neatliekamo pasākumus tās novēršanai un kaitīgo seku samazināšanai, un nekavējoši par to jāziņo Iznomātājam.
  8. Nomniekam laikā un pilnībā jāmaksā noteiktā nomas maksa un pievienotās vērtības nodoklis, kā arī maksājumi, kas var tikt attiecināti uz iznomāto Objektu.
  9. Nomnieks ir pilnībā atbildīgs par visu ar Līguma uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.
  10. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.
  11. Nomniekam ir aizliegts nodot Objektu lietošanā trešajām personām.
  12. Atbrīvojot Objektu, Nomniekam ir tiesības ņemt līdzi priekšmetus un atdalāmos uzlabojumus, kuri tam pieder un kurus viņš izmantojis Objekta uzlabošanai, izņemot neatdalāmos uzlabojumus. Par neatdalāmiem uzlabojumiem atzīstami priekšmeti, kas nodrošina Objekta izmantošanu atbilstoši to uzdevumiem, un kurus atdalot Objektu zaudē savu vērtību un bez papildu ieguldījumiem nav iespējama to turpmāka izmantošana vai to atdalīšana rada izdevumus atdalīšanas seku novēršanai. Jebkāds neizvāktais Nomnieka īpašums pēc Līguma izbeigšanās tiek uzskatīts par pamestu, un Iznomātājs to var izvākt un no tā atbrīvoties tādā veidā, kādu viņš pats izvēlas. Visi Nomnieka veiktie neatdalāmie uzlabojumi Objektā, ja iepriekš par to nav bijusi atsevišķa vienošanās, bez papildu atlīdzības paliek Iznomātāja īpašumā.
  13. Nomnieks ir tiesīgs veikt Objektā remontu, rekonstrukciju kā arī uzstādīt iekārtas, pats sedzot nepieciešamās izmaksas, tikai ar Iznomātāja rakstisku piekrišanu.
  14. Nomniekam nav tiesīgs veikt Objekta pārbūvi, izbūvi un ierīču pārtaisi bez projekta dokumentācijas rakstiskas sasakņošanas ar Iznomātāju un attiecīgajām valsts un pašvaldību iestādēm.
  15. Nomniekam ir tiesības sniegt maksas pakalpojumus saskaņā ar Objekta iznomāšanas mērķi.
  16. Nomnieks drīkst uzstādīt Objekta iekšpusē vai Līguma 1.1.punktā noteiktās Ēkas ārpusē konstrukcijas, zīmes, reklāmu – izkārtnes, plakātus, u.c., to rakstiski saskaņojot ar Iznomātāju.

**6. Nomas noteikumu maiņa un strīdu izskatīšanas kārtība**

* 1. Attiecības, kas nav paredzētas šajā Līgumā, tiek noteiktas saskaņā ar Latvijas Republikā spēkā esošajiem tiesību aktiem.
  2. Ja spēkā stājas normatīvais akts, kurš paredz, nosaka vai uzliek savādākus Nomnieka un Iznomātāja tiesības un pienākumus, tad Līgumā izdarāmi attiecīgi grozījumi saskaņā ar šī normatīva akta noteikumiem.
  3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi saskaņā ar normatīvajiem aktiem.
  4. Līgums ir saistošs abām Pusēm, kā arī abu Pušu tiesību pārņēmējiem, mantiniekiem. Tiesību pārņēmējiem, ja tie atbilst prasībām, kas attiecās uz Nomnieku saskaņā ar normatīvajiem aktiem, 30 (trīsdesmit) dienu laikā Līgums jānoslēdz no jauna.
  5. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta 1 (viena) mēneša laikā, strīds izskatāms Latvijas Republikas tiesā, atbilstoši spēkā esošajiem normatīvajiem aktiem.

**7. Līguma izbeigšana**

* 1. Līgums izbeidzas un zaudē savu likumīgo spēku:
     1. beidzoties Līguma 2.1. punktā noteiktajam termiņam;
     2. Pusēm rakstiski vienojoties, Līgums var tikt izbeigts pirms termiņa jebkurā laikā;
     3. ja tiek pieņemts Ministru kabineta apstiprināts cenrādis Iznomātāja sniegtajiem publiskajiem maksas pakalpojumiem un tajā ir iekļauta Ēka, Objekts vai jebkādi ar tiem saistīti pakalpojumi, Līgums tiek pārskatīts un Puses vienojas par izmaiņām Līguma 3.1.; 5.15. un citos punktos. Ja viena mēneša laikā no cenrāža spēkā stāšanās brīža, Puses nespēj vienoties, tad Līgums tiek izbeigts. Šādā gadījumā Iznomātājs neatlīdzina Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka taisītos izdevumus Objektā.
     4. tā laušanas gadījumos saskaņā ar Līguma turpmākajiem noteikumiem.
  2. Iznomātājam ir tiesības, rakstiski informējot Nomnieku vismaz 14 (četrpadsmit) dienas iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka taisītos izdevumus Objektā, ja:
     1. Nomniekam ir bijuši vismaz 3 (trīs) maksājumu kavējumi, kas kopā pārsniedz 2 (divu) maksājumu periodu, tai skaitā Nomnieks nemaksā nekustamā īpašuma nodokli vai tā kompensāciju un citas Līgumā iekļautās izmaksas vai nenorēķinās par Objekta uzturēšanai nepieciešamajiem pakalpojumiem (piemēram, sadzīves atkritumu izvešana), elektroenerģiju, sanitārtehniskajiem pakalpojumiem;
     2. Iznomātājam ir kļuvis zināms, ka Nomniekam ir pasludināts maksātnespējas process, ko apliecina Maksātnespējas reģistrā publicētā informācija, kurai saskaņā ar  Maksātnespējas likuma 12. panta pirmo daļu, ir publiska ticamība;
     3. Nomnieks izmanto Objektu citiem mērķiem nekā Līguma 1.4.punktā minētajiem;
     4. Nomnieks apzināti vai rupjas neuzmanības dēļ pasliktina Objekta stāvokli, tas ir, Nomnieks veic patvarīgu Ēkas un labiekārtojumu pārbūvi, pārplānošanu, nojaukšanu, maina funkcionālo nozīmi, to bojā;
     5. Nomnieks neievēro vai neizpilda normatīvo aktu prasības, un/vai pārkāpj jebkuru citu šī Līguma noteikumu, un pēc Iznomātāja rakstveida brīdinājuma saņemšanas nenovērš tajā norādīto pārkāpumu Iznomātāja norādītajā termiņā.
     6. Nomnieks Objektu vai Ēku bez Iznomātāja rakstveida piekrišanas iznomā trešajām personām.
     7. Nomnieks 10 (desmit) dienu laikā pēc Iznomātāja rakstiska brīdinājuma saņemšanas turpina pārkāpt Līguma noteikumus;
  3. Iznomātājam ir tiesības, rakstiski informējot Nomnieku 1 (vienu) mēnesi iepriekš, vienpusēji atkāpties no Līguma atbilstoši MK noteikumu Nr.97 105.1.apakšpunktam, atlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Objekts Iznomātājam nepieciešamas normatīvajos aktos noteikto publisko funkciju vai deleģēta valsts pārvaldes uzdevuma veikšanai un Nomnieks labticīgi pildījis Līguma saistības.
  4. Izbeidzoties Līguma termiņam, Iznomātājam nav pienākums atlīdzināt Nomniekam tā veiktos derīgos un nepieciešamos izdevumus Objektos.
  5. Pēc nomas attiecību izbeigšanās, Iznomātāja rakstiskā uzaicinājumā norādītajā termiņā (ne ilgāk kā 10 (desmit) dienas) Nomnieks nodod Iznomātājam Objektu ar nodošanas pieņemšanas aktu.
  6. Ja Nomnieks neatbrīvo Objektu Līgumā noteiktajos gadījumos un termiņā un nenodod to Iznomātājam ar nodošanas pieņemšanas aktu:
     1. Nomnieks maksā maksu par Objekta faktisko lietošanu Līguma 3.1.punktā noteiktajā apmērā un maksu par faktiski saņemtajiem komunālajiem pakalpojumiem, līdz brīdim, kad Iznomātājs ir pārņēmis Objektu;
     2. Iznomātājam ir tiesības veikt nepieciešamās darbības Objekta pārņemšanai, t.sk. liegt Nomniekam iekļūšanu Ēkā (nomainot ēkas atslēgas, nodrošinot apsardzi u.c.) un veikt citas darbības, neatlīdzinot Nomniekam darbību rezultātā radītos zaudējumus.
  7. Nododot Objektu atpakaļ Iznomātājam, Nomniekam ir pienākums atbrīvot Objektu no Nomnieka īpašumā un turējumā esošām kustamām lietām.
  8. Jebkura Nomnieka kustama manta, kas pēc nodošanas - pieņemšanas akta parakstīšanas atradīsies Objektā, tiks atzīta par pamestu mantu, un Iznomātājs būs tiesīgs pārņemt to savā īpašumā.
  9. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam, lietojot Objektu, izņemot Līguma 7.3.punktu.
  10. Ja Nomnieks atbrīvo Objektu, bet neparaksta Līguma 7.5.punktā minēto nodošanas pieņemšanas aktu, Iznomātājs Objektu pārņem ar vienpusēju Objekta apsekošanas aktu.

**8. Nepārvarama vara**

* 1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
  2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.

**9. Pārējie noteikumi**

* 1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
  2. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
     1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
     2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: pasts@daba.gov.lv (gadījumā, ja Puse, kuras saistību tiesības tiek pārņemtas ir Nomnieks), \_\_\_\_\_ (gadījumā, ja Puse, kuras saistību tiesības ir pārņemtas Iznomātājs) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju.
  3. Līguma pamatteksts sagatavots uz 8 (astoņām) lappusēm, Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.
  4. Iznomātājs pilnvaro veikt ar Līguma izpildi saistītās darbības (tai skaitā, nodot, pieņemt Objektu, parakstīt Objekta nodošanas-pieņemšanas aktu) - Dabas aizsardzības pārvaldes Vidzemes reģionālās administrācijas direktora vietnieku, Administratīvās daļas vadītāju Mārtiņu Zīvertu, tālr.29205712, e-pasts: [martins.ziverts@daba.gov.lv](mailto:martins.ziverts@daba.gov.lv).
  5. Nomnieks pilnvaro veikt ar Līguma izpildi saistītās darbības (tai skaitā, nodot, pieņemt Objektu, parakstīt Objekta nodošanas-pieņemšanas aktu) – *(vārds, uzvārds, amats, kontaktinformācija).*
  6. Visi paziņojumi, pieprasījumi, iesniegumi, tai skaitā rēķini, šī Līguma sakarā nosūtāmi uz Līgumā minētajām adresēm, un tiek uzskatīti par saņemtiem, kad nogādāti personīgi vai e-pastu ar saņemšanas apstiprinājumu, vai 3 (trīs) dienas pēc tam, kad nosūtīti pa pastu Latvijas teritorijā ierakstītā vēstulē.
  7. Mainot savu nosaukumu, adresi, citus rekvizītus, vai mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.
  8. Šis Līgums pilnībā apliecina pušu vienošanos. Nekādi mutiski papildinājumi netiks uzskatīti par šī Līguma noteikumiem. Pēc šī Līguma parakstīšanas visa iepriekšējā sarakste un vienošanās, līgumi zaudē spēku.

**10. Pušu juridiskās adreses un rekvizīti:**

**Iznomātājs: Nomnieks:**

|  |  |
| --- | --- |
| **Dabas aizsardzības pārvalde**  Baznīcas iela 7, Sigulda, Siguldas nov.  LV-2150  reģ. Nr. 90009099027  e-pasts: pasts@daba.gov.lv  Valsts kase  Kods TRELLV22  KontsLV75TREL2210650029000 |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /A.Svilāns / / /

